Shtohet debati në Uashington, ndërsa Presidenti ndodhet jashtë vendit
Ndërsa Presidenti Trump po kryen udhëtimin e tij të parë ndërkombëtar, në Uashington është rindezur një debat i nxehtë
Presidenti Donald Trump filloi një udhëtim ndërkombëtar nëntë ditor me një plan ambicioz pune në Lindjen e Mesme dhe në Evropë. Megjithëse ai shpresoi të tejkalonte trazirën politike pas shkarkimit të drejtorit të FBI-së, James Comey, një tjetër raport po ngre më shumë pikëpyetje rreth motivimit të Presidentit për ta shkarkuar atë. Presidenti Trump filloi një udhëtim ambicioz nëntë ditor me shpresën për të lënë pas furtunën që krijoi përmes shkarkimit të James Comey-it. Por, vetëm pak minuta pasi Air Force One nisi fluturimin, gazeta “The New York Times” njoftoi se Presidenti Trump u pati thënë zyrtarëve rusë që vizituan Shtëpinë e Bardhë javën e kaluar, se shkarkimi i Comey-it ja hoqi “presionin e madh” të ngritur nga hetimi për Rusinë. Ai gjithashtu e quajti në takim zotin Comey “krejtësisht të lajthitur”. Në përgjigje, zëdhënësi i Shtëpisë së Bardhë, Sean Spicer, shpjegoi se veprimet e zotit Comey, duke “politizuar dhe teatrizuar” hetimin, krijuan një presion të panevojshëm ndaj mundësive të zotit Trump për t’u angazhuar dhe negociuar me Rusinë. Presidenti Trump duhet të përballet tashmë me një hetim federal të rigjallëruar për bashkëveprim të mundshëm vitin e kaluar ndërmjet anëtarëve të ekipit të tij elektoral dhe rusëve. Hetimi tashmë do të udhëhiqet nga prokurori i posaçëm Robert Mueller, i cili ka qenë drejtor i FBI-së përpara zotit Comey. Presidenti Trump e quajti hetimin një “gjueti shtrigash” dhe kërkon të fokusohet sërish tek axhenda e tij ekonomike. tha Presidenti Trump. Zëvendës Prokurori i Përgjithshëm Rod Rosenstein ka informuar anëtarët e Kongresit rreth hetimit. Senatori republikan Lindsey Graham thotë se duket që ka një zhvendosje të fokusit. , tha Senatori Graham. Emërimi i zotit Mueller si prokuror i posaçëm për të drejtuar hetimin ndaj Rusisë, shënon një përshkallëzim domethënës të hetimeve. , thotë Paul Berman, i Universitetit George Washington. Fokusimi tek hetimi i Rusisë është shndërruar në një shpërqëndrim të madh për Presidentin Trump dhe aleatët e tij republikanë në Kongres, të cilët shqetësohen se po devijohet axhenda e tyre për politikat e brendshme. , thotë John Fortier, i Qendrës së Politikave Dypartiake. Presidenti shpreson të ndryshojë temën dhe të fokusohet tek politika e jashtme në ditët në vazhdim, ndërsa është i ndërgjegjshëm se hetimi i Rusisë do ta presë në kthim.